༔ ཟླ་གམ་གསུམ་གྱིས་བསྐོར་བ་དང་༔ ཁྱམས་སྒོ་རྟ་བབས་ལ་སོགས་ཏེ༔
དཀྱིལ་འཁོར་རྒྱན་རྣམས་རྫོགས་པར་འདྲི༔ ཞེས་པ་ལྟར་དུར་ཁྲོད་ཀྱི་ས་ལ་སོགས་
་
པ་དྲག་པོའི་རྫས་སྣ་བསྲེས་པའི་སྟེགས་བུ་རོ་སོལ་གྱིས་ཁ་དོག་ནག་པོར་བྱས་པ་ལ་
371

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
གྲི་ཁྲག་གིས་ཆག་ཆག་བཏབ། ས་བརྟག་བསླང་སོགས་སྒྲུབ་ཆེན་ནས་བཤད་པའི་
སྤྲོས་པ་རྣམས་དོར། བགེགས་གཏོར། རྒྱལ་ཆེན་མཐོ་འཛུགས་རྣམས་སྔོན་དུ་བསྙེན་
པའི་སྐབས་སོང་ཟིན་པས་བསྙེན་སྒྲུབ་སྦྲེལ་མ་ལ་གོ་བཅད། ཐིག་ཚོན་བྱིན་རླབས་
སོགས་རྡུལ་ཚོན་སྐབས་མེད་དུ་མི་རུང་བའི་ཆོ་ག་རྣམས་དང་བཅས་དཀྱིལ་འཁོར་
བྲིས་པའི་སྟེང་དུ་ཕུར་ཆ་དགོད། དེ་ཙམ་མ་ལྕོགས་ན་ཚོན་གྱི་རྣམ་གཞག་རྣམས་
དོར་བའི་རས་བྲིས་ལ་ཕུར་ཆ་དགོད། ཤིན་ཏུ་བསྡུ་ན་རྩ་བའི་ཐིག་ཆེན་བརྒྱད་ལོགས་
ཐིག་དང་བཅས་བཏབ་པར་ཕུར་ཆ་དགོད། ཕུར་ཆ་ཡོངས་རྫོགས་མ་རྙེད་ན་ཁྲོ་
བཅུ། ཕྲ་ཕྱག །སྒོ་བ་སོགས་ལ་རྡུལ་ཚོན་གྱི་སྐབས་ཚོན་སྤུངས་སམ་ཕྱག་མཚན་
འདྲི་བ་གང་རུང་རས་བྲིས་ལ་སྐུ་དང་མཚན་མ་གང་བྲིས་དེ་ག་དང་། བསྡུ་ན་འཁོར་
རྣམས་ལ་འབྲུའི་ཚོམ་བུ་བཀོད་པས་རུང་ལ། གཙོ་བོའི་ཕུར་པ་དང་ལས་ཕུར་གཉིས་
ནི་མེད་དུ་མི་རུང་བའོ། །མདུན་དུ་མཉྫིའི་ཁྲི་ལ་སྒྲུབ་གཏོར། གཡས་སུ་སྨན་དང་
གཡོན་དུ་རཀྟ། བྱང་ཤར་དུ་མཚམས་འཛིན་གྱི་མེ་ཏོག །ཤར་དུ་མཆོད་ཡོན། ཞབས་
བསིལ། ལྷོར་མེ་ཏོག །བདུག་སྤོས། ནུབ་ཏུ་མར་མེ། དྲི་ཆབ། བྱང་དུ་ཞལ་ཟས།
ཁྲག་གི་ཨཉྙཾ། དབང་པོའི་མེ་ཏོག་སོགས་འདོད་ཡོན་ནང་གི་མཆོད་པ་རྣམས་ཀྱང་
མཐོང་བ་རྒྱུད་པའི་ཕྱག་ལེན་ལྟར་བཤམ། སྒྲུབ་གཏོར་བཀའ་སྲུང་གི་མཆོད་པ་
རྣམས་སྔར་བསྙེན་པའི་སྐབས་(༥ན)བཤམས་པ་དེ་ག་ཡོད་ན་གསར་དུ་མ་བཟོས་ཀྱང་
ཆོག །སྲོད་ཐུན་ནས་འགོ་བཟུང་སྟེ་ཐུན་བཞིར་གཅོད་པ་སོགས་བསྙེན་པའི་སྐབས་
དང་འདྲ། འོན་ཀྱང་དམིགས་པའི་ཁྱད་པར་བདག་བསྐྱེད་ཀྱི་སྲུང་འཁོར་གཞལ་
ཡས་ཁང་བསྒོམ་པ་དང་ལྷན་དུ་གཙོ་བོ་དང་རྣམ་རྒྱལ་གྱི་བར་དེར་གཞལ་ཡས་ཁང་
བསྒོམ། དེ་བཞིན་དུ་ལྷ་རྣམས་ཀྱང་བདག་མདུན་གཉིས་ཀ་དུས་གཅིག་ཏུ་མེ་ལོང་
ལ་གཟུགས་བརྙན་ཤར་བ་ལྟར་གསལ་བཏབ་སྟེ་བདག་མདུན་གྱི་གཙོ་བོ་གཉིས་ཞལ་
སྤྲོད་ཀྱི་ཚུལ་གྱི་ལས་བྱང་གི་གཞུང་བསྲངས། གཙོ་བོ་དྲིལ་སྒྲུབ་ལྟར་བསྐྱེད་ན་བདག་
ཉིད་རྩ་བའི་དཀྱིལ་འཁོར་མཚན་མ་རྫས་ཀྱི་དཀྱིལ་འཁོར། ཕྱོགས་བཅུ་ཁྲོ་བོའི་དཀྱིལ་
372

ཕུར་པ་ལུགས་གསུམ་གྱི་བསྙེན་སྒྲུབ་ལས་སྦྱོར་བྱ་ཚུལ་བདུད་སྡེའི་གཡུལ་ལས་རྣམ་རྒྱལ། ༼༢༤༽
འཁོར་གསུམ་ཀ་ཚང་བར་ལུགས་འདི་ལ་ཚད་མར་གྱུར་པའི་སྔགས་རྒན་རལ་བ་
ཅན་རྣམས་བཞེད་དོ། །ཆོས་དབང་རིན་པོ་ཆེའི་ཕུར་པ་སྤུ་གྲི་ལ་སྲས་མཆོག་རིགས་
བཞིའི་ཐ་སྙད་མ་གསུངས་ཀྱང་། བྱང་གཏེར་གྱི་ཕུར་པ་འབྲིང་པོ་འདིར་སྲས་མཆོག་
རིགས་བཞིའི་རྣམ་གཞག་མཚན་ལྡན་བླ་མ་ངག་དབང་གྲགས་པ་སོགས་མཁས་གྲུབ་
རྣམས་ཀྱིས་མཛད་པས་བསྒོམ་པར་སྤྲོ་ན་རྣམ་རྒྱལ་གྱི་མདུན་དུ་བུདྡྷ་ཀཱི་ལཱ་ཡ། དེ་
བཞིན་དུ། གཤིན་རྗེ། རྟ་མགྲིན། བདུད་རྩི་འཁྱིལ་བ་གསུམ་གྱི་མདུན་དུ་རིམ་
བཞིན། རཏྣ། པདྨ། ཀརྨ་ཀཱི་ལཱ་ཡ་རྣམས་བསྒོམ། གཟུངས་ཐག་འཐེན། སྒྲུབ་པའི་
སྔགས་ནི། ཡིག་འབྲུ་བཅུ་བཞི་པ་ལ་ཛ་ཧཱུྃ་ཨཱཿགསུམ་བསྣན་པའི་བཅུ་བདུན་པ་ལ་
བསྙེན། བསྙེན་ཚད་ནི། གསང་རྒྱུད་ལས། གྲངས་ཀྱི་བསྙེན་པ་བྱེ་བ་གསུམ༔ རྟགས་
བསྙེན་རྟགས་བྱུང་བར་དུ་བཟླ༔ ཞེས་བྱེ་བ་གསུམ་བཟླ་བར་གསུངས་པས་ཐུན་རེ་
ལ་ཁྲི་ཕྲག་རེ་འགྲོ་བའི་དབང་དུ་བྱས་ན་ཟླ་བ་ཕྱེད་གསུམ་ལ་བསྙེན་ཚད་ཐེམས།
སྒྲུབ་པ་ཁོ་ནའི་དབང་དུ་བཏང་སྟེ་ཐུན་བཞི་ག་ལ་ལས་བྱང་གི་གཞུང་བསྡུས་ཙམ་
རེ་བཏང་། དགོངས་(༥བ)ཐུན་གྱི་མཐར་ཚོགས་བསྡུས་པ་རེ་བཏང་བའི་ཚོགས་ལྷག་
དཀྱིལ་འཁོར་གྱི་བྱང་ཤར་མཚམས་སུ་སྤུངས་པ་སོགས་ཕྱག་ལེན་ལྟར་བྱེད། གྲུབ་
རྟགས་ནི། རྒྱུད་ལས། སྟོང་གསུམ་ཞབས་ཀྱིས་བརྫིས་པ་དང་༔ ཉི་ཟླ་ཁོང་དུ་མིད་
པ་དང་༔ རི་རབ་ལག་གིས་བསྐོར་བ་དང་༔ རྒྱ་མཚོ་ཧུབ་ཀྱིས་བཏུངས་པ་དང་༔
དངོས་སམ་ཉམས་སམ་རྨི་ལམ་དུ༔ གྲུབ་པའི་རྟགས་རེ་ངེས་པར་འབྱུང་༔ ཞེས་སོ། །
དེ་ནས་ལས་སྦྱོར་ནི། རྒྱུད་ལས། མཎྜལ་གྲུ་གསུམ་རིམ་པ་གསུམ༔ ཟངས་ལྕགས་
འཁར་བའི་ཕྱེ་མ་ལ༔ ཁྲག་རྒོད་བསྲས་ལ་བྱུག་པར་བྱ༔ དྲག་པོའི་ཤིང་ལ་ཟུར་
གསུམ་རྩང་༔ ཉེར་གཅིག་སྲིན་མོའི་འགྲོས་སུ་བཀོད༔ རྣམ་ཤེས་ཚང་བའི་ལིངྒ་བྲི༔
ཞེས་པ་ལྟར། དཀྱིལ་འཁོར་གྱི་མདུན་དུ་ཕུངས་སོགས་དྲག་པོའི་རྫས་ཀྱི་འབྲུབ་ཁུང་
ཁ་ཁྱེར་རྩང་སོགས་ཕྱག་ལེན་ལྟར་རྔམ་བརྗིད་དང་ལྡན་པར་བཤམ། ལུགས་སྲོལ་
འདི་པའི་མན་ངག་ལས་བྱུང་བའི་ལིངྒ་སྔགས་ཅན་རིགས་འཛིན་བརྒྱུད་པའི་བྱིན་
373

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
རླབས་ཀྱི་དྲོད་རླངས་མ་ཡལ་བ་ཕྱག་ལེན་ལྟར་བྲིས་ཏེ་ཧོམ་ཁུང་དུ་བཅུག །ཕུར་
སྲུང་བསྐུལ་བ། དགུག་འདྲེན། ལྷ་དབྱེ་སོགས་ཡིད་ཆེས་པར་བྱས། ཐུན་བཞི་འ
ལས་སྦྱོར་གྱི་སྔགས་སྒྲུབ་སྔགས་ཀྱི་མཇུག་ཏུ་དྷ་ཏེ་རྣམ་གསུམ་གྱི་སྔགས་བཏགས་པ་
འདྲེན་ནོ། །སྔགས་ནི། དྲང་སོ་གཏེར་སྟོན་གསུམ་པ་ཡོལ་མོ་བ་ཆེན་པོས་གསུངས་
པའི་བསྙེན་ཡིག་ལྟར་བཟླ་ཞིང་ཐུན་བཞི་གའི་མཇུག་ཏུ་ཐུན་བརྡེག །རྟགས་རྫོགས་
ན་མདུན་གཅིག་ཙམ་ནས་ཕུར་གདབ་སོགས་བསྒྲལ་ལས་ཡོངས་སུ་རྫོགས་པར་བྱས་
ཏེ། རྒྱུད་ལས། ཆ་གཅིག་དུག་གསུམ་མེ་ལ་བསྲེག༔ ཆ་གཅིག་ཀླུ་ལ་གཏད་པར་བྱ༔
ཆ་གཅིག་གཏོར་སྟེགས་འོག་ཏུ་མནན༔ ཞེས་པ་ལྟར་མནན་སྲེག་གིས་མཇུག་བསྡུ།
འདི་ལ་ཞལ་ཤེས་དང་དྲག་སྔགས་སྤྱི་སྡོམས་ཀྱི་གནད་ལ་ནང་བྱན་(༦ན)ཚུད་དགོས།
དགྲ་དམིགས་བསལ་མེད་ཅིང་མཚོན་དོན་ཙམ་བྱེད་ན་ཟན་ལིང་གིས་ཀྱང་གོ་ཆོད་
དོ། །གདབ་ཁ་དྲུག་འཁྲུལ་མེད་དུ་ཉམས་སུ་ལེན་པར་འདོད་ན་མཐོང་རྒྱུད་ཀྱི་ཕྱག་
བཞེས་དམར་འཁྲིད་ལས་ཤེས་པར་བྱའོ། །མཚམས་འགྲོལ་རྒྱུའི་ཞོགས་ལས་བྱང་
རྒྱས་པ་ཚོགས་མཆོད་དང་བཅས་པ་འབུལ། ཕུར་ཆ། སྒྲུབ་གཏོར་སོགས་སྒྲུབ་རྫས་
རྣམས་ལས་བསྐུལ་ཚིག་གི་སྒོ་ནས་དངོས་གྲུབ་ལེན་པ་སྔ་འགྱུར་སྤྱི་གཞུང་ལྟར་བྱེད།
སྔར་གྱི་ཚོགས་ལྷག་རྣམས་དང་བཅས་ཏེ་ཚོགས་ལྷག་གཏོང་། ཆད་མཐོ། བསྟན་
༩ ༩ ༩ ༩
སྐྱོང༌། དཀྱིལ་འཁོར་བསྡུ་ཆོག །སྨོན་ལམ། བཀྲ་ཤིས། རྒྱལ་མཐོ་འགྲོལ་བ་སོགས་
ལག་ལེན་གཞུང་བཞིན་བྱ། ནང་མཚམས་འགྲོལ་ཉིན་དམ་ལྡན་འགའ་ཞིག་དང་
འཕྲད། མིག་དགྲ་དང་ཉི་ཟླའི་ཕྱོགས་སུ་ལྟ་སྟངས་བྱེད། གཞན་ལ་སྲུང་བ་སོགས་
བྱིན་རླབས་ཀྱི་རིགས་བྱེད་པ། མཚམས་ནང་གི་དངོས་པོ་ཕྱིར་གཏོང་བ། སྐྲ་སེན་
འབྲེག་པ། མཆིལ་མ་འདོར་བ། འཕྲེང་བ་ལ་རེག་པ་སོག་བསྲུང་། ཐོག་མ་ནས་
མཚམས་ཁོག་ཏུ་མ་བཅུག་པའི་མི། དངོས་པོ། ཡི་གེ་སོགས་མི་གཏོང་བས་མཚོན་
ཏེ་བསྙེན་སྒྲུབ་ཀྱི་དམ་ཚིག་ལ་གནས་པ་ནི་ཤིན་ཏུ་གཅེས་སོ། །འདི་ནི་ཕུར་པ་འབྲིང་
པོ་སྤུ་གྲི་ལ་སྦྱར་བའི་བསྙེན་སྒྲུབ་ལས་གསུམ་གྱི་དབང་དུ་བཏང་བ་ཡིན་ལ། བསྙེན་
E
༡༢
374

ཕུར་པ་ལུགས་གསུམ་གྱི་བསྙེན་སྒྲུབ་ལས་སྦྱོར་བྱ་ཚུལ་བདུད་སྡེའི་གཡུལ་ལས་རྣམ་རྒྱལ། ༼༢༤༽
ཚད་ཧ་ཅང་མངས་པས་སྒྱིད་ལུག་ན་གཤོམ་ནི་གོང་དུ་བཤད་པའི་སྒྲུབ་པའི་དཀྱིལ་
འཁོར་ཕུར་ཆ་སོགས་རྒྱས་འབྲིང་བསྡུས་གསུམ་གང་རུང་ལ་སྔགས་ཀྱང་འབྲུ་བཅུ་
6%E0Z
བདུན་པ་བཟླས། ཐུན་རེ་རེ་བཞིན་ལས་བྱང་གཏོང་བ། དགོངས་ཐུན་ལ་ཚོགས་
གཏོང་བ་རྣམས་སྤངས་ཏེ་བསྙེན་པ་ལྟར་ཉམས་སུ་བླངས་པའི་གྲངས་བསྙེན་བྱེ་བ་
གསུམ་བཏང་བས་བསྙེན་སྒྲུབ་ཟུང་འབྲེལ་དུ་འགྲུབ་པ་འཇུག་པ་བདེ་བའི་གནད་
དམ་པ་སྤྲུལ་པའི་སྐུ་ཡོལ་མོ་བ་ཆེན་པོ་ཡང་ཐུགས་(༦བ)གཙིགས་སུ་མཛད་དོ། །དེ་
ནས་སྒྲུབ་པ་ནི་བསྙེན་སྒྲུབ་ཟུང་འབྲེལ་དུ་སོང་བས་གོ་ཆོད་མོད། རྒྱུད་ཀྱི་དགོངས་
པ་ལྟར་ས་བཅད་མ་སྟོང་ཙམ་བྱེད་ན་གསང་རྒྱུད་ལེའུ་བདུན་པ་ནས་གསུངས་པའི་
དྷ་ཏིའི་སྔགས་འབྲུ་ཉེར་བདུན་པ་ཞག་གསུམ་གྱི་པར་བཟླ་ཞིང༌། རང་གི་ཐུགས་ཀ་
ནས་འཕྲོས་པའི་འོད་ཟེར་གྱི་སྤྲོ་བསྡུས་དཀྱིལ་འཁོར་གྱི་ལྷ་ཚོགས་དང་ཕུར་སྲུང་
རྣམས་ཀྱི་ཐུགས་རྒྱུད་བསྐུལ་བར་དམིགས་ཏེ་བཟླ། དེ་ཡང་རྒྱུད་ལས། དྷ་ཏི་འདུས་
པའི་སྙིང་པོ་འདི༔ སྟོང་ཕྲག་གསུམ་དུ་བཟླས་པར་བྱ༔ དམ་ཅན་དངོས་སུ་འདུ་
བར་འགྱུར༔ ཞེས་གསུངས་པས་ཐུན་རེ་ལ་སྟོང་ཕྲག་གསུམ་བཟླ་བའི་དབང་དུ་ཡིན་
ཞིང་། དེ་ལས་མང་བ་བྱུང་ན་ལེགས་སོ། །ལས་སྦྱོར་མན་ནི་གོང་དུ་བཤད་པ་བཞིན་
ནོ། །ཡང་ཆེ་མཆོག་གི་བསྙེན་སྒྲུབ་ལས་གསུམ་བྱ་བར་འདོད་ན། བསྙེན་པ་ནི་ལས་
བྱང་བརྗེ་བ་ཙམ་ལས་ཁྱད་པར་མེད། སྒྲུབ་པའི་སྐབས་སྐུའི་རྒྱུད་ལས། སྐུ་གསུང་
ཐུགས་ཀྱི་ཕུར་པ་གསུམ༔ སྐུ་ཤར་གསུང་ལྷོ་ཐུགས་ནི་བྱང་༔ ཟླ་གམ་གསུམ་ལ་
དགོད་པར་བྱ༔ ཞེས་ལུགས་འདི་དང་ཆོས་དབང་གི་སྤུ་གྲི་སོགས་ལ་སྲས་མཆོག་
རིགས་ལྔའི་ཐ་སྙད་མི་བྱེད་པར་སྐུ་གསུང་ཐུགས་ཀྱི་ཕུར་པ་གསུམ་ཟླ་གམ་གསུམ་ལ་
བཀོད། ཕུར་ཆ་བྱིངས་འགོད་ལུགས་འདྲ། མར་ཁུ་ཁྲག་ཞག་འོ་མ་བཞིན༔ དཀྱིལ་
འཁོར་བར་ཁྱམས་དག་ཏུ་བཞག༔ ཅེས་རྫས་བཞི་པོ་ཡང་དགོད། རང་ཆེ་མཆོག་
རྡོ་རྗེ་གཞོན་ནུ་དབུ་དགུ་ཕྱག་བཅོ་བརྒྱད་པར་གསལ་བའི་གནས་གསུམ་དུ་སྐུ་གསུང་
O
ཐུགས་ཀྱི་སྲས་ཕུར་གསུམ་པོ་གསལ་གདབ། རྒྱུད་དང་མན་ངག་ལྟར་སྒྲུབ་སྔགས་
375

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ག༽
གསུམ་ག་བསྒྲིལ་ནས་བཟླ། དྲིལ་སྒྲུབ་ནི་བསྙེན་པ་དྲག་སྔགས་ལྷ་ནག་དང་འདྲ།
སྒྲུབ་པའི་སྐབས་སྒྲུབ་སྔགས་ལ་ཁྲོ་བཅུའི་སྔགས་བཏགས་པའོ། །དེ་ལྟར་འཕྲིན་ལས་
དཔལ་ཆེན་ཧེ་རུ་ཀ །ལུགས་(༧ན)གསུམ་ཕུར་བུར་གྲགས་པ་ལྷ་བྲག་གཏེར། ཨྱོན་
སངས་རྒྱས་གཉིས་པའི་གོང་ཁུག་མ། །ཇོ་མོ་ལུགས་སྲོལ་ཀུན་གྱི་ཡང་རྩེར་སོན། །
ཚུལ་འདིའི་སྨིན་གྲོལ་གདམས་པའི་གནད་འགག་རྣམས། །རིགས་འཛིན་ཞལ་ལུང་
མཁའ་འགྲོའི་ཁ་རླངས་ཅན། །ཟུར་ཆེན་འཇམ་དབྱངས་བླ་མའི་བཀའ་དྲིན་ལས། །
ལེགས་ཐོབ་སྙིང་གི་ཟེའུ་འབྲུར་རྟག་ཏུ་བསྟེན། །ལ་ལ་བདག་མདུན་བཅའ་གཞིའི་
སྤྲོས་པ་སོགས། །མི་ཤེས་རྫོགས་ཆེན་སྤྲོས་བྲལ་ལྟ་བ་ཡི། །མིང་ཙམ་རྫུ་ལ་བརྟེན་
པའི་ཟོལ་སྦྱོར་གྱི། །ཟོག་གིས་རང་གཞན་གཉིས་ཀ་ཕུང་བའང་མཐོང་། །ཁ་ཅིག་
སྔ་འགྱུར་རྣམ་དབྱེ་མ་དོད་པར། །ཀྱེ་རྡོར་ལ་སོགས་ཕྱི་འགྱུར་ཆོ་ག་ཡིས། །རྒྱས་
བཀབ་སྨིག་རྒྱུས་སྐོམ་ནད་སེལ་འདོད་པའི། །མཁས་རློམ་ནམ་མཁའི་འཇའ་ལ་སྦར་
འཛིན་འདྲ། །རིགས་འཛིན་པདྨའི་ཐུགས་ཏིག་སྣ་ནམ་པར། །ལེགས་གདམས་རྒོད་
ཀྱི་ལྡེམ་ཕྲུར་བཀའ་བབས་པའི། །ཟབ་དོན་རིགས་འཛིན་བརྒྱུད་པའི་ལུགས་སྲོལ་
བཞིན། །འདི་བའི་ངོ་མཚར་སྐལ་བཟང་འདི་ན་རྙེད། །དེ་འདྲ་སྔ་འགྱུར་བསྟན་
འཛིན་ཀུན་གྱི་རྗེ། །བྱང་བདག་རིགས་འཛིན་མཆོག་གི་སྤྲུལ་པའི་གར། །ལེགས་
བསྒྱུར་དམ་ལྡན་རྡོ་རྗེའི་སློབ་མ་ཡི། །བཞེད་སྐོང་ཐེག་མཆོག་བསྟན་ལ་བསམས་
ནས་བཀོད། །དགེ་དེས་ལོག་པར་འཁུ་བའི་དགྲ་སྡེའི་དཔུང་། །སྲས་མཆོག་བཛྲ་ཀཱི་
ལས་བསྒྲལ་བ་དང་། །ལྷན་ཅིག་བདག་ཏུ་འཛིན་པའི་དགྲ་ཚོགས་ཀུན། །རང་རིག་
དོན་གྱི་ཕུར་བུས་སྒྲོལ་གྱུར་ཅིག །ཅེས་ལྷ་བྲག་གཏེར་བྱོན་གྱི་ཕུར་པ་ལུགས་གསུམ་
。
གའི་བསྙེན་སྒྲུབ་ལས་སྦྱོར་བྱ་ཚུལ་བདུད་སྡེའི་གཡུལ་ལས་རྣམ་པར་རྒྱལ་བ་ཞེས་པ་
འདི་ཡང་རིག་སྔགས་འཆང་བའི་འཁོར་ལོས་སྒྱུར་བ་བྱང་པ་རིགས་འཛིན་ངག་གི་
དབང་པོའི་སྤྲུལ་པའི་(༧བ)གར་མཁན་བྱ་ནག་གི་རིགས་སུ་འཁྲུངས་པ་བློ་བཟང་པདྨ་
འཕྲིན་ལས་ཐེག་མཆོག་དབང་གི་རྒྱལ་པོ་ཡོངས་འདུའི་སྡེའི་གསུང་གིས་བསྐུལ་བ་
376

ཕུར་པ་ལུགས་གསུམ་གྱི་བསྙེན་སྒྲུབ་ལས་སྦྱོར་བྱ་ཚུལ་བདུད་སྡེའི་གཡུལ་ལས་རྣམ་རྒྱལ། ༼༢༤༽
དང་དུ་བླངས་ཏེ། གཏེར་ཁ་འདི་ཉིད་ལ་མེས་སྟོན་ཆེན་པོའི་གདམས་པ་རིགས་
འཛིན་མངའ་རིས་པ་ལེགས་ལྡན་རྡོ་རྗེ་ལས་ཉེ་བར་བརྒྱུད་པ་དང༌། སེ་སྟོན་ཆེན་
པོའི་མན་ངག་མཉམ་མེད་ནུབ་དགོན་པ་ལས་བརྒྱུད་པ་གཉིས་ཚོགས་ཆུ་བོ་གཅིག་
འདུས་དཔལ་ཆོས་ཀྱི་རྒྱལ་པོ་བཀྲ་ཤིས་སྟོབས་རྒྱལ་ནས་གཏེར་སྟོན་ཡོལ་མོ་བ་ཆེན་
པོའི་བར་དུ་བྱོན་པའི་སྨིན་བྱེད་ལུང་ཕྱག་བཞེས་ཀྱི་བཀའ་བབས་ཟུར་ཆེན་རིགས་
ཀུན་ཁྱབ་བདག་ཆོས་དབྱིངས་རང་གྲོལ་ལ་མནོས་ཤིང་། རིགས་འཛིན་མངའ་རིས་
པ་ཆེན་པོ་ནས་བཀྲ་བཟང་པ་སེ་སྟོན་ཐུགས་མཚོ་འོད་འབར་གྱི་བར་དུ་བྱོན་པའི་
དབང་དང་མན་ངག །སྐྱི་སྟོན་ཚེ་རིང་དབང་པོའི་ཞལ་ཤེས། ཕུར་པ་ལྷ་ཁྲའི་ཆོས་
སྡེ་ལས་བྱུང་བའི་ཚེ་དབང་། ལྷ་ཁྲིད་གསུམ་ཟུར་ངག་དབང་ཕུན་ཚོགས་ལས་བརྒྱུད་
པ་རྣམས་མཁས་གྲུབ་ཁྲ་ཚང་པ་ཆེན་པོ་ལས་ཐོས་ཏེ་ཚད་ཐུབ་ཀྱི་རྡོ་རྗེ་སློབ་དཔོན་
རྣམས་ཡུན་དུ་བསྟེན་པའི་བཀའ་དྲིན་ལས་ཆོས་ཚུལ་འདི་ལ་མི་འཇིགས་པའི་སྤོབས་
པ་དགེ་བའི་ཟ་ཧོར་གྱི་སྔགས་སྨྱོན་དྲག་པོ་རྩལ་གྱིས་ལྕགས་ཕོ་བྱི་ལོ་ཁྲུམས་ཀྱི་ཟླ་བའི་
ཡར་ཚེས་དགུ་ལ་སྦྱར་བའི་ཡི་གེ་པ་ནི་འཇམ་དཔལ་ལོ། །སརྦ་མངྒ་ལཾ།། །།
377